CELEX: 62010CN0253
Language: el
Date: 2010-05-19 00:00:00
Title: Υπόθεση C-253/10: Προσφυγή της 19ης Μαΐου 2010 — Επιτροπή των Ευρωπαϊκών Κοινοτήτων κατά Δημοκρατίας της Σλοβακίας

17.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 195/14
            
         Προσφυγή της 19ης Μαΐου 2010 — Επιτροπή των Ευρωπαϊκών Κοινοτήτων κατά Δημοκρατίας της Σλοβακίας
   (Υπόθεση C-253/10)
   2010/C 195/21
   Γλώσσα διαδικασίας: η σλοβακική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: A. Tokár και A. Μαργέλης)
   
      Καθής: Δημοκρατία της Σλοβακίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Σλοβακική Δημοκρατία, παρέβη τις υποχρεώσεις που υπέχει από το άρθρο 5, παράγραφος 1, της οδηγίας 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων, καθόσον δεν θέσπισε εθνική στρατηγική για την υλοποίηση της μείωσης των βιοαποδομήσιμων αστικών αποβλήτων που προορίζονται για χώρους υγειονομικής ταφής σύμφωνα με το άρθρο 5, παράγραφος 1, της εν λόγω οδηγίας·
            
         
               —
            
            
               να καταδικάσει τη Σλοβακική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Δυνάμει του άρθρου 5, παράγραφος 1, της οδηγίας 1999/31/ΕΚ του Συμβουλίου, τα «Τα κράτη μέλη καθορίζουν εθνική στρατηγική για την εφαρμογή της μείωσης των βιοαποδομήσιμων αστικών αποβλήτων που προορίζονται για χώρους υγειονομικής ταφής όχι αργότερο από δύο έτη μετά την ημερομηνία που ορίζεται στο άρθρο 18 παράγραφος 1, και κοινοποιούν στην Επιτροπή την εν λόγω στρατηγική». Το άρθρο 18, παράγραφος 1, προβλέπει ότι «Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο δύο έτη μετά την έναρξη ισχύος της». Κατ’ εφαρμογή του άρθρου της 19, η οδηγία άρχισε να ισχύει στις 16 Ιουλίου 1999. Επομένως η Δημοκρατία της Σλοβακίας έπρεπε να συμμορφωθεί με την οδηγία αυτή στις 16 Ιουλίου 2001 και να εκπληρώσει την απαιτούμενη από το άρθρο 5, παράγραφος 1, υποχρέωση θεσπίσεως εθνικής στρατηγικής, πριν τις 16 Ιουλίου 2003.
   Δεδομένου ότι με το άρθρο 54 της Πράξεως περί των όρων προσχωρήσεως δεν ορίσθηκε άλλη ημερομηνία για τα νέα κράτη μέλη, η Σλοβακική Δημοκρατία, ήταν υποχρεωμένη, σύμφωνα με το άρθρο 5, παράγραφος 1, της οδηγίας να αναπτύξει μια εθνική στρατηγική για την εφαρμογή της μείωσης των βιοαποδομήσιμων αστικών αποβλήτων που προορίζονται για χώρους υγειονομικής ταφής κατά την ημερομηνία της προσχώρησής της, δηλαδή την 1η Μαΐου 2004. Η Σλοβακική Δημοκρατία δεν έχει κοινοποιήσει μέχρι σήμερα στην Επιτροπή τη στρατηγική αυτή.
   Ως εκ τούτου, η Επιτροπή θεωρεί ότι η Σλοβακική Δημοκρατία δεν έχει εκπληρώσει τις υποχρεώσεις που υπέχει από το άρθρο 5, παράγραφος 1, της οδηγίας 1999/31/ΕΚ του Συμβουλίου, περί υγειονομικής ταφής των αποβλήτων.